उनका कहना था कि ब्रिटेन के सामने कई गंभीर चुनौतियों हैं जिनका उसे सामना करना है.उपप्रधानमंत्री लिबरल डेमोक्रेट्स पार्टी के नेता निक क्लेग ने कहा है कि वे एक नई तरह की सरकार गठित कर रहे हैं.उनकी पार्टी के सांसदों को मंत्रिमंडल में चार स्थान मिले हैं.डेविड कैमरन के सत्ता संभालने के साथ ही लिबरल डेमोक्रेट्स के साथ उनके सहमति की बातें सामने आईं हैं.कंज़रवेटिव पार्टी लिबरल डेमोक्रेट्स की संसद के पाँच साल की निश्चित अवधि के कार्यकाल की माँग पर सहमत हो गई है. साथ ही वो आयकर की सीमा बढ़ाने पर भी मान गई है.दूसरी ओर लिबरल डेमोक्रेट्स यूरोपीय संघ के देशों से आने वाले लोगों की सीमा तय करने की कंज़रवेटिव पार्टी की बात पर सहमत हो गई है.उल्लेखनीय है कि ब्रिटेन के इतिहास में पहली बार कंज़रवेटिव और लिबरल डेमोक्रेट पार्टियों ने मिलकर सरकार बनाई है.सबसे युवा प्रधानमंत्रीलिबरल डेमोक्रेट पार्टी के नेता निक क्लेग पिछले 70 वर्षों की पहली मिली-जुली सरकार में उपप्रधानमंत्री होंगे.साथ ही ब्रिटेन के पिछले दो सौ वर्षों के इतिहास में 43 वर्षीय डेविड कैमरन सबसे कम उम्र के प्रधानमंत्री हैं.ब्रितानी प्रधानमंत्री के सरकारी आवास 10 डाउनिंग स्ट्रीट के बाहर दिए गए एक वक्तव्य में डेविड कैमरन ने बजट घाटे और सामाजिक समस्याओं जैसी चुनौतियों से लड़ने की बात कही.अमरीका के राष्ट्रपति बराक ओबामा पहले विदेशी नेता थे जिन्होंने डेविड कैमरन को फ़ोन कर बधाई दी. उन्होंने नए ब्रितानी प्रधानमंत्री को वाशिंगटन आने का निमंत्रण दिया.डेविड कैमरन का अगला काम है अपनी कैबिनेट को शक्ल देना और इस काम की शुरुआत भी हो गई है. जॉर्ज ऑसबर्न नए वित्त मंत्री, विलियम हेग नए विदेश मंत्री और लियम फॉक्स नए रक्षा मंत्री होंगे.डॉउनिंग स्ट्रीट के एक प्रवक्ता ने बताया कि लिबरल डेमोक्रेट पार्टी को पाँच कैबिनेट मंत्रालय दिए गए हैं जिनमें निक क्लेग का मंत्रालय शामिल है.ब्राउन की विदाईइससे पहले 10 डॉउनिंग स्ट्रीट के बाहर दिए गए एक भावुक बयान में गॉर्डन ब्राउन ने कहा कि प्रधानमंत्री के पद पर बैठना उनके लिए सौभाग्य की बात रही है.उधर लेबर पार्टी की नेशनल एक्ज़ेक्युटिव कमेटी ने इशारा दिया है कि वो गॉर्डन ब्राउन के उत्तराधिकारी को जून के अंत तक चुनना चाहेंगे.गॉर्डन ब्राउन ने जून, 2007 में टोनी ब्लेयर के बाद प्रधानमंत्री पद संभाला था.कई वर्षों से गॉर्डन ब्राउन की तमन्ना थी कि वो ब्रिटेन के प्रधानमंत्री बनें. तीन साल पहले टोनी ब्लेयर के प्रधानमंत्री पद छोड़ने पर उनकी ये तमन्ना पूरी हुई.ब्राउन करीब 10 वर्षों तक ब्रिटेन के वित्त मंत्री रहे. इस दौरान ब्रिटेन में आर्थिक प्रगति का दौर रहा. लेकिन जब वो प्रधानमंत्री बने तो उन्हें भारी आर्थिक मंदी के दौर से जूझना पड़ा.पिछले वर्ष लंदन में हुए अंतरराष्ट्रीय सम्मेलन और आर्थिक मंदी से उबरने के लिए लाए गए बेलआउट प्लान को लेकर उनकी प्रशंसा हुई.लेकिन कई बातों को लेकर उनकी भारी आलोचना भी हुई. चुनाव प्रचार के दौरान एक टिप्पणी को लेकर हुई आलोचना इसका ताज़ा उदाहरण है.